Jost Bürgi

Jost Bürgi (28 de febrier de 1552, Lichtensteig - 31 de genier de 1632, Kassel) es un relotgier, un astronòm e un matematician soís. Collaborator de Johannes Kepler (1571-1630), èra una personalitat scientifica reconeguda de son epòca e foguèt nomat relotgier imperiau. En particular, èra famós per sei relòtges astronomics e per seis instruments de mesura. Uei, es egalament conegut per son trabalh sus lei logaritmes. D'efiech, tre la fin dau sègle XVI, publiquèt de taulas trigonometricas que permetián de de realizar de multiplicacions ò de divisions de grands nombres gràcias a un sistèma d'addicions e de sostraccions (prostaferèsi). Puei, desvolopèt de tecnicas de calcul logaritmic que menèron a la publicacion d'una taula d'antilogaritmes en 1620(de) Jost Bürgi, Aritmetische vnd Geometrische Progress Tabulen, sambt gründlichem unterricht, wie solche nützlich in allerley Rechnungen zugebrauchen, vnd verstanden werden sol, 1620.. Pasmens, per de rasons desconegudas, l'edicion de sei trabalhs logaritmics foguèt incomplèta. La taula foguèt publicada soleta, sensa explicacion, e l'error foguèt pas corregida avans 1856(de) H. Gieswald, Justus Byrg als Mathematiker u. dessen Einleitung in seine Logarithmen, 1856.. En consequéncia, sa taula demorèt pauc utilizada.

 Liames intèrnes 

 Logaritme.
 Relòtge astronomic.

 Bibliografia 

 (de) Jost Bürgi, Aritmetische vnd Geometrische Progress Tabulen, sambt gründlichem vnterricht, wie solche nützlich in allerley Rechnungen zugebrauchen, vnd verstanden werden sol, 1620.
 (de) Ludwig Oechslin, Der Bürgi-Globus : Technik und Kultur, Schweizerisches Landesmuseum, 2000.
 (de) Fritz Staudacher, Jost Bürgi, Kepler und der Kaiser - Uhrmacher, Astronom, Mathematiker, Instrumentenbauer, Erz-Metallurgist, 4 edicion, NZZ Libro, Zürich, 2018.

 Nòtas e referéncias